text: मैसूर यूनिवर्सिटी के एनशियंट हिस्‍ट्री और आर्कियोलॉजी विभाग के पूर्व प्रमुख प्रोफेसर एवी नरसिम्‍हा मूर्ति बताते हैं,’मैसूरु का नाम महिषासुर की कथा से आया है। ऐसा शायद इसलिए हुआ क्‍योंकि महिषासुर को अच्‍छे राक्षस के रूप में देखा गया। पुराणों में अच्‍छे और बुरे राक्षस हुए हैं और महिषासुर काे अच्‍छा राक्षस माना गया। अशोक के समय मिले दस्‍तावेजों से पता चलता है कि उस समय बौद्ध धर्म के प्रचार के लिए महिषा मंडल था। महिषासुर की कहानी उसके बाद आती है लेकिन मैसूर का नाम वहीं से लिया गया।’